**ZÁKLADNÉ PODMIENKY UŽÍVANIA A PRÍSTUPU K SOFTVÉRU**

Indícia s.r.o., Rovniankova 15, 851 02 Bratislava („**Indícia**" alebo „**poskytovateľ**“) Vám týmto po vyjadrení súhlasu s týmito Základnými podmienkami užívania a prístupu k softvéru (ďalej len „**základné podmienky**“) a Dohody o užívaní a prístupe k softvéru (ďalej len „**EULA**“), umožňuje prístup a užívanie počítačového programu Informatika s Emilom („**softvér**“).

Užívateľ a poskytovateľ sa dohodli na nasledovných základných podmienkach užívania a prístupu k softvéru:

|  |  |
| --- | --- |
| Softvér: | Informatika s Emilom |
| Doba užívania: | Jeden rok od zakúpenia licencie |
| Cena (bez DPH): | 90,00 € |
| Počet zariadení | záväzne uvedený pri nákupe |

* 1. V týchto základných podmienkach:

**Softvér** znamená počítačový program Informatika s Emilom,

**Strana** každý samostatne, Indícia alebo škola a spoločne označované ako strany;

**Užívateľ** znamená zamestnanci školy, žiaci alebo iné spolupracujúce osoby, oprávnené užívať softvér tak, aby nebol prekročený dohodnutý počet užívateľov (zariadení).

* 1. Práva a povinnosti strán výslovne neupravené v týchto základných podmienkach sa ďalej spravujú Dohodou o užívaní a prístupe k softvéru (ďalej len „**EULA**“), ktoré sú prílohu týchto základných podmienok, ich neoddeliteľnou súčasťou a škola sa ich zaväzuje dodržiavať), príslušnými ustanoveniami Obchodného zákonníka a ostatnými všeobecne záväznými právnymi predpismi slovenského právneho poriadku.
	2. Poskytovateľ týmto škole a ňou určeným (oprávneným) užívateľom udeľuje neexkluzívne, neprenosné právo užívať softvér výlučne pre nekomerčné použitie; škola nie je oprávnená v žiadnom prípade softvér prenajímať, požičiavať, spracovávať ani inak komerčné využívať.
	3. Škola je oprávnená umožniť užívanie softvéru užívateľom pre účely realizácie výchovnovzdelávacieho procesu na maximálnom počte zariadení uvedených pri nákupe a výlučne pod vedením pracovníka, ktorý riadne absolvoval školenie realizované poskytovateľom. Škola v plnom rozsahu zodpovedá za užívanie softvéru jednotlivými užívateľmi v súlade s týmito podmienkami.
	4. Škola zabezpečí, aby každý užívateľ, ktorý v rámci štúdia používa softvér, používal pracovný zošit poskytovateľa.
	5. Porušenie týchto podmienok sa považuje za podstatné porušenie EULA (podstatné porušenie zmluvy) a poskytovateľ je oprávnený postupovať a uplatňovať nároky v súlade s EULA, Obchodným zákonníkom a príslušnými predpismi.

\* \* \*